open-index/open-wikipedia-markdown huggingface dataset:
The Rules of Hell

**The Rules of Hell** είναι ο τίτλος της συλλογής τεσσάρων άλμπουμ του βρετανικού χέβι μέταλ συγκροτήματος Black Sabbath, η οποία κυκλοφόρησε τον Ιούλιο του 2008 μέσω της δισκογραφικής εταιρείας "Rhino" και περιλαμβάνει τους δίσκους  από τις περιόδους κατά τις οποίες τραγουδιστής του συγκροτήματος ήταν ο Ρόνι Τζέιμς Ντίο.

Η συλλογή αποτελείται από πέντε CD, με τα τρία στούντιο άλμπουμ και το διπλό, ζωντανά ηχογραφημένο "*[[Live Evil]]*", τα οποία κυκλοφόρησαν από το 1980 μέχρι το 1982, αλλά και το 1992 όταν το δίδυμο Ρόνι Τζέιμς Ντίο και Βίνι Άπις επέστρεψαν στο συγκρότημα.

Μία περιορισμένη έκδοση της συλλογής κυκλοφόρησε με έναν επιπλέον δίσκο ο οποίος περιελάμβανε πέντε ζωντανά ηχογραφημένα κομμάτια από το 1981. Τα συγκεκριμένα τραγούδια είχαν συμπεριληφθεί ένα χρόνο νωρίτερα στο άλμπουμ "*[[Live at Hammersmith Odeon (άλμπουμ των Black Sabbath)|Live at Hammersmith Odeon]]*".

## Άλμπουμ
* *[[Heaven and Hell (άλμπουμ)|Heaven and Hell]]* (1980)
* *[[Mob Rules]]* (1981)
* *[[Live Evil]]* (1982)
* *[[Dehumanizer]]* (1992)

## Τα μέλη του συγκροτήματος
Τα άλμπουμ τα οποία περιλαμβάνονται στο **The Rules of Hell** ηχογραφήθηκαν από τους εξής μουσικούς:

* **[[Ρόνι Τζέιμς Ντίο]]** - *φωνητικά*
* **[[Τόνι Αϊόμι]]** - *κιθάρα*
* **[[Γκίζερ Μπάτλερ]]** - *μπάσο*
* **[[Μπιλ Γουόρντ]]** - *τύμπανα*
* **[[Βίνι Άπις]]** - *τύμπανα*
* **[[Τζεφ Νίκολς]]** - *πλήκτρα*

## Πηγές
* The Rules of Hell - Black Sabbath | Songs, Reviews, Credits | AllMusic
* Black Sabbath - The Rules of Hell - Encyclopaedia Metallum
* The Rules of Hell – Black Sabbath Online

Κατηγορία:Άλμπουμ του 2008
Κατηγορία:Compilation άλμπουμ των Black Sabbath
Μποχντάν Μπονταρένκο

Ο **Μποχντάν Βίκτοροβιτς Μπονταρένκο** (ουκρ. *Богдан Вікторович Бондаренко*, γενν. 30 Αυγούστου 1989, Χάρκοβο) είναι Ουκρανός αθλητής του άλματος εις ύψος.

Κέρδισε το χρυσό μετάλλιο στο Παγκόσμιο Πρωτάθλημα Ανοιχτού Στίβου στην Μόσχα το 2013 με άλμα στα 2μ. και 41εκ. ισοφαρίζοντας το ρεκόρ Ουκρανίας, που ο ίδιος είχε πετύχει στις αρχές Ιουλίου του 2013 στην Λωζάνη.

## Παραπομπές


Κατηγορία:Ουκρανοί αθλητές του στίβου
Κατηγορία:Άλτες του ύψους
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Νικητές Diamond League
Soldier of Fortune

Το **Soldier of Fortune** είναι τραγούδι του χαρντ ροκ συγκροτήματος Deep Purple, το τελευταίο από το δίσκο "*[[Stormbringer]]*" που κυκλοφόρησε στις 10 Δεκεμβρίου του 1974.

Το μουσική του τραγουδιού έγραψε ο κιθαρίστας Ρίτσι Μπλάκμορ και τους στίχους ο τραγουδιστής Ντέιβιντ Κόβερντεϊλ.

## Διασκευές
Το συγκεκριμένο κομμάτι έχει διασκευαστεί από τους Opeth για το δίσκο "*Ghost Reveries*" του 2006, όπως και από τους Black Majesty για το άλμπουμ "*Tomorrowland*" ένα χρόνο αργότερα, ενώ το 2015 οι Whitesnake το συμπεριέλαβαν στον δίσκο "*[[The Purple Album]]*". Επίσης, οι Blackmore's Night το έπαιξαν στο ζωντανά ηχογραφημένο άλμπουμ "*Past Times with Good Company*".

## Ζωντανές ηχογραφήσεις
Το "*Soldier of Fortune*" συμπεριλήφθηκε στις ζωντανές εμφανίσεις του συγκροτήματος μετά την αποχώρηση του κιθαρίστα Ρίτσι Μπλάκμορ και την αντικατάσταση του από τον Τόμι Μπόλιν. Μετά τη διάλυση των Deep Purple το 1976, συνέχισαν να το παίζουν ζωντανά ο Ντέιβιντ Κόβερντεϊλ με τους Whitesnake. Ζωντανές ηχογραφήσεις του κομματιού, υπάρχουν στους εξής δίσκους:

;Deep Purple
* *[[Last Concert in Japan]]* (1977)
* *[[This Time Around: Live in Tokyo]]* (2001)

;Whitesnake
* *[[Starkers in Tokyo]]* (1997)

## Τα μέλη των Deep Purple
Το "*Soldier of Fortune*" ηχογραφήθηκε από τη τρίτη σειρά μελών του συγκροτήματος. Τα μέλη της ήταν τα εξής:

* **[[Ντέιβιντ Κόβερντεϊλ]]** - *[[Φωνητική|φωνητικά]]*
* **[[Ρίτσι Μπλάκμορ]]** - *[[κιθάρα]]*
* **[[Τζον Λορντ]]** - *[[πλήκτρα]]*
* **[[Γκλεν Χιούζ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές

## Πηγές
* Stormbringer 35th Anniversary CD Booklet *2009 EMI Records*
* The Complete Deep Purple, Michael Heatley, *Reynolds & Hearn*, 2005

## Εξωτερικοί σύνδεσμοι
* Στίχοι Soldier of Fortune
* Chords 1
* Chords 2
* Tabs 1
* Tabs 2
* Tabs 3
* Tabs 4
* Tabs 5
* Tabs 6
* Tabs 7
* Tabs 8

Κατηγορία:Τραγούδια των Deep Purple
Κατηγορία:Τραγούδια του 1974
Μουτάζ Εσά Μπαρσίμ

Ο **Μουτάζ Εσά Μπαρσίμ** (**معتز عيسى برشم **, *Mutaz Essa Barshim* , γεννήθηκε 24 Ιουνίου 1991) είναι αθλητής του άλματος εις ύψος από το Κατάρ. Ήταν χρυσός Ολυμπιονίκης στους αγώνες του Τόκιο το 2021, μαζί με τον Ιταλό Τζιανμάρκο Ταμπέρι, ενώ ήταν δεύτερος στις δύο προηγούμενες διοργανώσεις, στους Ολυμπιακούς Αγώνες του Λονδίνου και στους Ολυμπιακούς Αγώνες του Ρίο ντε Τζανέιρο και τρίτος στους Αγώνες του 2024. Επίσης, ήταν δεύτερος στο Παγκόσμιο Πρωτάθλημα  Στίβου της Μόσχας το 2013. Είναι ο κάτοχος του εθνικού ρεκόρ του Κατάρ και του ρεκόρ Ασίας με 2 μ. και 43 εκ. από το 2014, η δεύτερη καλύτερη επίδοση όλων των εποχών στο αγώνισμα.

## Παραπομπές


## Εξωτερικοί σύνδεσμοι

Κατηγορία:Άλτες του ύψους
Κατηγορία:Καταριανοί αθλητές του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Αργυροί Ολυμπιονίκες του στίβου
Κατηγορία:Νικητές Diamond League
Γεώργιος Τερζόπουλος

-->
}}

Ο **Γεώργιος Τερζόπουλος** (Κατερίνη, 6 Φεβρουαρίου 1931 - Αθήνα, 27 Μαρτίου 2024), του Μιλτιάδη, ήταν Έλληνας πρώην βουλευτής. Υπηρέτησε ως βουλευτής Πιερίας με το ΠΑΣΟΚ επί 5 συνεχείς θητείες, από το 1981 ως το 1993.

## Βιογραφία
### Νεανικά χρόνια και διώξεις
Γεννήθηκε στην Κατερίνη το 1931 και οι γονείς του ήταν πρόσφυγες από τη Φάτσα του Πόντου. Ασχολήθηκε με τη γεωργία και από τα σχολικά του χρόνια, εξαιτίας της δημοκρατικής παράδοσης που είχε η οικογένειά του, υπέστη φυλακίσεις (τρεις φορές) και αναγκάστηκε να αυτοεξοριστεί στη Δυτική Γερμανία το 1960. Ο ίδιος, όπως και η οικογένειά του, είχαν ενεργό συμμετοχή στην Εθνική Αντίσταση. Το 1964 επανήλθε στην Ελλάδα και ασχολήθηκε με την πολιτική.
### Συνδικαλιστική και πολιτική δράση
Ήταν ένα από τα ιδρυτικά στελέχη του αγροτικού συνδικαλισμού στην Πιερία. Επίσης, ασχολήθηκε με το χώρο της Τοπικής Αυτοδιοίκησης. Διετέλεσε πρόεδρος του Δημοτικού Συμβουλίου Κατερίνης επί διετία, δημοτικός σύμβουλος επί διετία και το 1974 ήταν ιδρυτικό μέλος του ΠΑΣΟΚ.

Εξελέγη για πρώτη φορά βουλευτής Πιερίας στις εκλογές του 1981, συγκεντρώνοντας 10.177 ψήφους. Επανεξελέγη βουλευτής στις εκλογές του 1985, του Ιουνίου 1989, του Νοεμβρίου 1989 και του Απριλίου 1990. Ως βουλευτής ήταν μέλος πολλών επιτροπών. Ήταν βασικός εισηγητής του νομοσχεδίου για τις γεωργικές ασφαλίσεις, πρόεδρος της Διαρκούς Κοινοβουλευτικής Επιτροπής Εθνικής Άμυνας και Εξωτερικών Υποθέσεων και μέλος της Ιδρυτικής Επιτροπής Μελετών Ποντίων. 

Απεβίωσε σε ηλικία 93 ετών στις 27 Μαρτίου 2024.

### Οικογένεια
Ο Γεώργιος Τερζόπουλος ήταν παντρεμένος και πατέρας δύο παιδιών. Από τα αδέρφια του, ο Μενέλαος και ο Τάκης υπηρέτησαν ως δήμαρχοι Κατερίνης.

## Παραπομπές


## Πηγές
* 

Κατηγορία:Βουλευτές Πιερίας
Κατηγορία:Βουλευτές εκλεγμένοι με το ΠΑΣΟΚ
Περόζης Γ΄ της Περσίας

Ο **Περόζης Γ’ της Περσίας** (636 - 679) ήταν θεωρητικά ο τελευταίος Σασσανίδης βασιλιάς της Περσίας από την δυναστεία των Σασσανιδών μεταξύ 651 και 708 αν και τυπικά δεν φόρεσε ποτέ το αυτοκρατορικό στέμμα της χώρας, γιος του βασιλιά Ισδιγέρδη Γ’. Δεν ήταν τίποτα γνωστό γι’αυτόν την περίοδο βασιλείας του πατέρα του επειδή βρισκόταν σε πολύ μικρή ηλικία, μετά την δολοφονία του πατέρα του δραπέτευσε στην περιοχή που βρισκόταν υπό τον έλεγχο της Κινέζικης δυναστείας των Τάνγκ στο Αφγανιστάν. Οι βασιλείς Τάνγκ υποστήριξαν τους Σασσανίδες στον αγώνα τους εναντίον των Αράβων περισσότερο από όλους τους υπόλοιπους, όλες οι πληροφορίες σχετικά με τον Περόζη υπάρχουν στο Παλαιό και το Νέο βιβλίο των Τάνγκ. Στην αυλή των Τάνγκ οργάνωσε κυβερνείο της εξόριστης Περσικής αυλής των Σασσανιδών, ο ίδιος χρίστηκε βασιλιάς. Είχε κάποιο γιο τον Ναρσή Β’ ο οποίος δραπέτευσε στην Περσία το 679, μετά τον θάνατο του πατέρα του ήταν και αυτός τυπικά βασιλιάς της Περσίας στην υπηρεσία του Κινέζου αυτοκράτορα.

## Πηγές

**J. Harmatta, B.N. Puri, G.F. Etemady. History of Civilizations of Central Asia, UNESCO, 1999, p.456*
**A. Palmer, S. Brock, R. Hoyland. The Seventh Century in the West-Syrian Chronicles, Liverpool University Press, 1993, p.178*
**R. N. Frye. The Heritage of Central Asia: From Antiquity to the Turkish Expansion, Markus Wiener Publishers, 1996, p.203*
**H. Ayatollahi. The Book of Iran: The History of Iranian Art, Center for International-Cultural Studies, 2003, p. 175*
**A History of chinese civilization, Jacques Gernet.*

Κατηγορία:Πέρσες βασιλείς
Κατηγορία:Δυναστεία των Σασσανιδών
Διομήδης ο μάρτυρας

Ο **Διομήδης ο μάρτυρας** είναι Χριστιανός Μικρασιάτης άγιος της Ορθόδοξης Εκκλησίας, που έζησε και μαρτύρησε τον 3ο αιώνα μ.Χ.

## Βιογραφία
Καταγόταν από εύπορη οικογένεια της Ταρσού της Κιλικίας (Μικρά Ασία) και ήταν ιατρός. Ποτέ δεν έπαιρνε χρήματα από τους ασθενείς του (ήταν δηλαδή Ανάργυρος). Για τη δράση του, επειδή βοηθούσε τους άπορους ασθενείς, όταν πήγε στη Νίκαια της Βιθυνίας τον διέβαλαν στον αυτοκράτορα Διοκλητιανό. Οι στρατιώτες του αυτοκράτορα διατάχτηκαν να εκτελέσουν με αποκεφαλισμό τον ιατρό Διομήδη και να φέρουν την κεφαλή του στον αυτοκράτορα. Ωστόσο, ο Διομήδης είχε ήδη πεθάνει προτού φτάσουν οι δήμιοί του. Έκοψαν όμως το κεφάλι του για να πείσουν τον αυτοκράτορα ότι είχαν εκτελέσει τη διαταγή του. Όταν έγινε αυτό, έχασαν το φως τους. Ο αυτοκράτορας τότε διέταξε να επιστρέψουν το κεφάλι στη θέση του και να το προσαρμόσουν στο άψυχο σώμα του αγίου. Όταν έγινε αυτό, οι στρατιώτες ξαναβρήκαν το φως τους .

Η μνήμη του Διομήδη τιμάται στις 16 Αυγούστου.

## Απολυτίκιο
:Τῶν σωμάτων τὰς νόσους θεραπεύων Διόμηδες, 
:καὶ ψυχῶν τὴν ῥῶσιν ἐν λόγῳ, ἀληθείας ἐβράβευες
:τὴν θείαν εἰληφὼς γὰρ δωρεάν, τοῖς πάσχουσι ποικίλως βοηθεῖς
:καὶ Μαρτύρων ταῖς ἀκτῖσι, καταυγασθεὶς, σώζεις τοὺς ἐκβοῶντάς σοι
:δόξα τῷ σὲ δοξάσαντι Χριστῷ, δόξα τῷ σὲ στεφανώσαντι, 
:δόξα τῷ ἐνεργοῦντι διὰ σοῦ πᾶσιν ἰάματα.

## Παραπομπές


Διομήδης
Διομήδης
Διομήδης
Διομήδης
Διονύσιος Μανέντης

Ο **Διονύσιος Γερ. Μανέντης** (Κεφαλονιά, 23 Δεκεμβρίου 1903 - Κοζάνη, 29 Ιανουαρίου 1975) ήταν Έλληνας ιατρός, συγγραφέας και πολιτικός. Διετέλεσε επανειλημμένα βουλευτής και επίσης υπουργός.

Ήταν παντρεμένος με την Αικατερίνη Γκορτσούλη.

## Βιογραφία
Εργάστηκε ως γιατρός στην Κοζάνη και έχτισε την πρώτη κλινική στην πόλη.

Εξελέγη για πρώτη φορά βουλευτής στις εκλογές του 1951 με το Κόμμα Φιλελευθέρων. Στις εκλογές του 1956 και στις εκλογές του 1958 εξελέγη βουλευτής με την ΕΡΕ και επανεξελέγη στις εκλογές του 1961, του 1963, του 1964 και με τη Νέα Δημοκρατία στις εκλογές του 1974 με 9.279 σταυρούς.

Ο Μανέντης υπηρέτησε ως υπουργός Βορείου Ελλάδος στην κυβέρνηση του Καραμανλή από τις 4 Νοεμβρίου 1961 ως τις 19 Ιουνίου 1963 και νωρίτερα ως υφυπουργός Γεωργίας, στην κυβέρνηση του Καραμανλή από τις 29 Φεβρουαρίου 1956 ως τις 5 Μαρτίου 1958.

Πέθανε ενώ ήταν εν ενεργεία βουλευτής, έπειτα από καρδιακή προσβολή που υπέστη στην Κοζάνη, το 1975. Στις 20 Απριλίου 1975 έγιναν αναπληρωματικές εκλογές για την κενή έδρα στην Κοζάνη, την οποία κέρδισε ο Ιωάννης Βαγιάτης, υποψήφιος από τη ΝΔ.

## Παραπομπές


## Πηγές
* 

Κατηγορία:Έλληνες ιατροί του 20ού αιώνα
Κατηγορία:Έλληνες συγγραφείς του 20ού αιώνα
Κατηγορία:Βουλευτές Κοζάνης
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Γεωργίας
Κατηγορία:Έλληνες υπουργοί Βορείου Ελλάδος
Αθανάσιος Παπαγεωργίου

Ο **Αθανάσιος Παπαγεωργίου** του Ανδρέα (Μεσαία Μηλιά Πιερίας, 20 Ιουνίου 1954) είναι Έλληνας οικονομολόγος και πολιτικός, που διετέλεσε βουλευτής Πιερίας με το ΠΑΣΟΚ από το 2004 ως το 2007 και από το 2009 ως το 2012. Είναι παντρεμένος με την Ανθή Ρήγα και έχουν 1 κόρη την Λυδία.

Για να ξεχωρίζει από τον συνονόματό του γραμματέα της Νεολαίας ΠΑΣΟΚ Θανάση Παπαγεωργίου συνήθως αναφερόταν ως «ο Παπαγεωργίου του Αγροτικού» ενώ ο άλλος ως «ο Παπαγεωργίου του Οργανωτικού».

## Σπουδές
Αφού τέλειωσε το Δημοτικό Σχολείο, φοίτησε στο εξατάξιο Γυμνάσιο της Κατερίνης και εν συνεχεία σπούδασε Οικονομικές Επιστήμες στο Πανεπιστήμιο Πειραιώς, από όπου αποφοίτησε το 1976. Κατά την περίοδο της χούντας ήταν ένα από τα ηγετικά στελέχη των φοιτητών και πήρε μέρος στις εξεγέρσεις στη Νομική Σχολή και στο Πολυτεχνείο, το 1973.

## Πολιτική σταδιοδρομία
Το 1993 διορίστηκε υποδιοικητής της Αγροτικής Τράπεζας και παρέμεινε στη θέση αυτή ως το 2000, χρονιά στην οποία αποχώρησε και από πρόεδρος του Διοικητικού Συμβουλίου της γαλακτοβιομηχανίας «Δωδώνη», έπειτα από 4 χρόνια.. Ήταν επίσης πρόεδρος της καπνοβιομηχανίας ΣΕΚΑΠ από το 2000 ως το 2003 Το 2000 ίδρυσε και ανέλαβε πρόεδρος του Ινστιτούτου Στρατηγικής Ανάπτυξης Πιερίας (ΙΣΑΠ).

Εντάχθηκε στο ΠΑΣΟΚ από τα φοιτητικά του χρόνια στον Πειραιά (ως πρόεδρος του συλλόγου φοιτητών το 1975-76) και χρημάτισε γραμματέας του Τομέα Αγροτικής Πολιτικής του Κινήματος ολόκληρη τη δεκαετία του 1990. Εκλέχθηκε για πρώτη φορά μέλος της Κεντρικής Επιτροπής του ΠΑΣΟΚ το 1984 και παρέμεινε μέλος για περισσότερα από 20 χρόνια, ως το 2005. Από το 2005 ως το 2013 ήταν μέλος του Εθνικού Συμβουλίου του Κινήματος.

Εκλέχθηκε για πρώτη φορά βουλευτής Πιερίας στις εκλογές του 2004. Επανεκλέχθηκε βουλευτής στις εκλογές του 2009. 

Είναι πρόεδρος σε επενδυτική εταιρεία (ΣΥΝΕΠ).

## Παραπομπές


Κατηγορία:Έλληνες οικονομολόγοι
Κατηγορία:Βουλευτές Πιερίας
Κατηγορία:Βουλευτές εκλεγμένοι με το ΠΑΣΟΚ
Ευγένιος Παπαδόπουλος

Ο **Ευγένιος Παπαδόπουλος** του Ιωάννη (γενν. στο Νέο Κεραμίδι Πιερίας στις 29 Μαρτίου 1957) είναι Έλληνας δημοσιογράφος, συγγραφέας (με το ψευδώνυμο **Ολύμπιος**) και θεατράνθρωπος. Εξελέγη βουλευτής Πιερίας στις εκλογές που διεξήχθησαν το Μάιο του 2012.

## Σταδιοδρομία
Στα τέλη της δεκαετίας του 1970 εξέδωσε τρεις ποιητικές του συλλογές. Παράλληλα έχει ασχοληθεί με το θέατρο. Εργάστηκε από τις αρχές της δεκαετίας του 1990 σε τοπικούς ραδιοφωνικούς (*Ράδιο Φάρος νυν Capital 97.7*) και τηλεοπτικούς σταθμούς (*Δίον Τηλεόραση*). Μερικές από τις εκπομπές του στην τηλεόραση είναι: "Δίον επί Τύπου" και "Ευ ζην".

Εξελέγη βουλευτής στις εκλογές του Μαΐου του 2012 με το κόμμα Ανεξάρτητοι Έλληνες συγκεντρώνοντας 3.316 ψήφους και έγινε ο πρώτος βουλευτής του εν λόγω κόμματος που εξελέγη στην Πιερία. Υπηρέτησε για έναν μήνα, καθώς δεν εξελέγη ξανά βουλευτής στις εκλογές του Ιουνίου του 2012.

Στις δημοτικές εκλογές του 2019 ήταν υποψήφιος Δήμαρχος Κατερίνης και εξελέγη δημοτικός σύμβουλος, ως επικεφαλής του συνδυασμού "Ανατροπή – Αναγέννηση". Στις εκλογές εκείνες έλαβε στον πρώτο γύρο ποσοστό 2,01% και ήρθε 6ος με 985 ψήφους.

## Ποιητικές συλλογές
Όλες εκδόθηκαν στη Θεσσαλονίκη από τις εκδόσεις "Κύτταρο".
*"Το πρώτο ταξίδι" (1978)
*"Εικόνες και βιώματα" (1979)
*"Τα τραγούδια της φυλακής" (1980)

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 20ού αιώνα
Κατηγορία:Βουλευτές Πιερίας
Κατηγορία:Βουλευτές εκλεγμένοι με τους Ανεξάρτητους Έλληνες
The Essex Green

Οι **Essex Green** είναι ένα φολκ ροκ συγκρότημα από το Μπρούκλιν της Νέας Υόρκης. Το συγκρότημα αποτελείται κυρίως από τους Τζεφ Μπάρον, Σάσα Μπελ και Κρις Ζίτερ, και ειδικεύεται σε έναν κλασικό ήχο, με έμπνευση από την ποπ και φολκ των δεκαετιών 1960 και 1970, συνεχίζοντας την παράδοση συγκροτημάτων όπως οι Fairport Convention και The Left Banke.

## Ιστορία
Το συγκρότημα σχηματίστηκε από τις στάχτες ενός συγκροτήματος από το Μπέρλινγκτον του Βερμόντ, τους Guppyboy, όταν τα μέλη Μπάρον, Μπελ, Ζίτερ και Μάικλ Μπάρετ μετακόμισαν στο Μπρούκλιν. Οι Essex Green σχηματίστηκαν το 1997, με την προσθήκη του ντράμερ Τιμ Μπαρνς, και άρχισαν να δίνουν συναυλίες στην περιοχή της Νέας Υόρκης. Κυκλοφόρησαν ένα single 7 σε συνεργασία με τους Sixth Great Lake το 1999. Την ίδια χρονιά, υπέγραψαν με την Kindercore Records, και κυκλοφόρησαν το πρώτο άλμπουμ τους, Everything Is Green. Το 2003 υπέγραψαν με την Merge Records και κυκλοφόρησαν το δεύτερο άλμπουμ τους The Long Goodbye. Έπειτα από μια παγκόσμια περιοδεία, επέστρεψαν στο στούντιο το φθινόπωρο του 2005 για την ηχογράφηση του τρίτου τους άλμπουμ, το οποίο κυκλοφόρησε το Μάρτιο του 2006.

## Δισκογραφία
### Άλμπουμ
* *The Brooklyn Basement Tapes Volume One* - 1997?
* *The Brooklyn Basement Tapes Volume Two* - 1997?
* *Everything Is Green* (CD/LP) - Kindercore - 1999
* *The Long Goodbye (Essex Green album)|The Long Goodbye* (CD/LP) - Merge Records - 2003
* *Cannibal Sea* - Merge Records - 2006

### Single και EP
* single 7 σε συνεργασία με τους Sixth Great Lake - Sudden Shame - 1999
* *Essex Green EP* (CD/LP) - Elephant6 - 1999
* single 7 μέσω του Happy Happy Birthday to Me Singles Club - HHBTM - 2000
* single 7 σε συνεργασία με τους Smallgoods - Low Transit Industries - 2003

## Εξωτερικοί σύνδεσμοι
* The Essex Green, επίσημη ιστοσελίδα
* 

Κατηγορία:Αμερικανικά indie rock συγκροτήματα
Πρωταθλήματα υποδομής Σούπερ Λιγκ 2012–13

Τα πρωταθλήματα υποδομής Super League της περιόδου 2012–13 διεξήχθησαν σε δύο ηλικιακές κατηγορίες (για ποδοσφαιριστές κάυω των 20 και κάτω των 17 ετών). Συμμετείχαν υποχρεωτικά οι ομάδες υποδομής των ΠΑΕ του επαγγελματικού πρωταθλήματος Super League ανδρών 2012–13.

## Super League Κ20
Η Super League Κ20 διεξήχθη σε έναν ενιαίο όμιλο με τις 16 ομάδες. Δικαίωμα συμμετοχής είχαν ποδοσφαιριστές έως 20 ετών.

 

## Super League Κ17
Η Super League Κ17 διεξήχθη σε δύο ομίλους, που διαμορφώθηκαν με γεωγραφικά κριτήρια. Δικαίωμα συμμετοχής είχαν ποδοσφαιριστές έως 17 ετών. Οι δύο πρώτοι κάθε ομίλου προκρίθηκαν στην τελική φάση, όπου μετά από αγώνες νοκ-άουτ αναδείχθηκε ο πρωταθλητής της κατηγορίας.

### Τελική φάση
Η τελική φάση διεξήχθη στις 11 και 13 Μαΐου στο γήπεδο της Ξάνθης.
#### Ημιτελικοί

|}

#### Τελικός

|}

## Πηγές
*Σούπερ Λιγκ Κ20 2012-13 Επίσημος ιστότοπος Σούπερ Λιγκ.
*Σούπερ Λιγκ Κ20 2012-13 Ιστότοπος soccerway.com.
*Σούπερ Λιγκ Κ17 2012-13 Επίσημος ιστότοπος Σούπερ Λιγκ.

Κατηγορία:Α΄ Εθνική ποδοσφαίρου Εφήβων
Κατηγορία:Α΄ Εθνική ποδοσφαίρου Νέων
Burnout Legends

Το **Burnout Legends** είναι το πρώτο spin-off βιντεοπαιχνίδι της σειράς Burnout και συνολικά το πέμπτο. Κυκλοφόρησε για PlayStation Portable στις 13 Σεπτεμβρίου 2005 στη Βόρεια Αμερική, στις 16 Σεπτεμβρίου 2005 στην Ευρώπη και στις 20 Οκτωβρίου 2005 στην Ιαπωνία. Κυκλοφόρησε επίσης για το Nintendo DS στις 29 Νοεμβρίου 2005 στη Βόρεια Αμερική και στις 9 Δεκεμβρίου 2005 στην Ευρώπη. Το παιχνίδι περιέχει πίστες και παιχνίδια από τα πρώτα 3 Burnout, ενσωματωμένα και επεξεργασμένα για φορητές κονσόλες. Είναι πολύ παρόμοιο με το Burnout 3: Takedown έχοντας μια μίξη παλιών και νέων πιστών.

## Events
μικρογραφία| Εικόνα από την έκδοση για DS
* World Tour: Αγώνας εναντίον άλλων αυτοκινήτων με σκοπό το άνοιγμα νέων προκλήσεων και αυτοκινήτων (περιέχει όλα τα παρακάτω)
* Race: Αγώνας
* Eliminator: (διαθέσιμο μόνο στο World Tour) Ίδιο με το Race αλλά ο τελευταίος κάθε γύρου αποκλείεται
* Face-Off: Αγωνίσου εναντίον ενός αυτοκινήτου (αν νικήσεις το αποκτάς)
* Time Attack: Δοκιμασία χρόνου, μπορείς να κάνεις όσους γύρου επιθυμείς
* Burning Lap: (διαθέσιμο μόνο στο World Tour) Ίδιο με το Time Attack αλλά σου δίνεται συγκεκριμένος χρόνος, αν τον ξεπεράσεις δεν παίρνεις μετάλλιο
* Road Rage: Κατέστρεψε τα αυτοκίνητα των αντιπάλων και απέκτησε burnouts. Στο World Tour σου δίνεται συγκεκριμένος χρόνος. Το παιχνίδι θα τερματιστεί αν καταστραφεί το αμάξι ή αν τελειώσει ο χρόνος.
* Pursuit: Γίνεσαι αστυνομικός και κυνηγάς τα αντίπαλα οχήματα. Το τελευταίο event είναι το Total Pursuit. Πάρτε χρυσό στο Total Pursuit και ανοίξτε το Legend Series.
* Crash: Καταστρέψετε όσα περισσότερα αυτοκίνητα μπορείτε.

## Soundtrack
# "Lights and Sounds" - Yellowcard
# "Shotgun" - The Outline
# "Stand Up" - Pennywise	
# "Tuned to a Different Station" - Dogs	
# "Do What You Want" - OK Go	
# "Band-Girls-Money" - Tsar	
# "Almost Here" - The Academy Is...	
# "Riot Radio" - The Dead 60s	
# "Nü Rock" - Morningwood	
# "Today" - Junkie XL
# "Heard That Sound" - MxPx	
# "Bundy" - Animal Alpha	
# "I Want" - Goldfinger	
# "Ink" - Finch	
# "The Hey Man! - "Emanuel	
# "Red Flag" - Billy Talent	
# "Wake the Dead" - Comeback Kid	
# "Straight to Video (KMFDM Remix)" - Mindless Self Indulgence	
# "The Great Escape" - We Are Scientists	
# "Fear and Loathing" - The Black Velvets	
# "Shot Down" - Nine Black Alps	

## Κριτικές
Η έκδοση για το PSP πήρε καλές κριτικές αλλά η έκδοση για το Nintendo DS πήρε αρνητικές.

## Παραπομπές


Κατηγορία:Burnout (βιντεοπαιχνίδι)
Burnout Crash!

Το Burnout Crash (αναφέρεται ως Burnout CRASH!) είναι ένα παιχνίδι αγώνων, διαθέσιμο για κατέβασμα, της σειράς Burnout. Αναπτύχθηκε από την Criterion Games και διανεμήθηκε από την Electronic Arts για τα PlayStation 3, Xbox 360 και iOS μέσω κατεβάσματος από τα PlayStation Network, Xbox Live Arcade και iTunes App Store.
Στο Burnout Crash, οι παίκτες πρέπει να μπουν σε ένα δρόμο εν ώρα κίνησης και να προκαλέσουν όση περισσότερη ζημιά μπορούν. Σε αντίθεση με τα προηγούμενα παιχνίδια της σειράς, ο παίκτης βλέπει τα γεγονότα από ψηλά. Πόντοι μαζεύονται με την καταστροφή άλλων οχημάτων και ο παίκτης μπορεί να ανεβάσει το σκορ του στο site της EA.
Το παιχνίδι περιέχει 3 modes, έξι διαφορετικές διασταυρώσεις και εφτά οχήματα. Στην έκδοση για Xbox 360 ο παίκτης γίνεται να ελέγξει το όχημα με το Kinect.

## Κριτικές
Το Burnout Crash! πήρε ανάμεικτες αλλά και θετικές κριτικές. Τα site GameRankings and Metacritic έδωσαν στην έκδοση για iOS 81.33% και 77/100 , στην έκδοση για PlayStation 3 70.35% και 69/100 και στην έκδοση για Xbox 360 69.25% και 66/100. Αν και μερικοί κριτικοί εντυπωσιάστηκαν, οι φανς της σειράς Burnout απογοητεύτηκαν.

## Παραπομπές


Κατηγορία:Burnout (βιντεοπαιχνίδι)
Αχιλλέας Καραγκιοζόπουλος

Ο **Αχιλλέας Μιχ. Καραγκιοζόπουλος** (Μελισσοκομείο Καβάλας, 1955 - Αθήνα, 5 Οκτωβρίου 2011) ήταν Έλληνας δικηγόρος και πολιτικός. Υπηρέτησε ως βουλευτής Καβάλας με τη Νέα Δημοκρατία.

## Σταδιοδρομία
Ήταν ποντιακής καταγωγής. Σπούδασε Νομικά στο ΑΠΘ και αποφοίτησε το 1977. Κατήλθε για πρώτη φορά υποψήφιος στις εκλογές του 1985, χωρίς να εκλεγεί. Εξελέγη για πρώτη φορά βουλευτής Καβάλας στις εκλογές του 1990 με τη ΝΔ και η θητεία του στο Κοινοβούλιο τερματίστηκε το 1993. Υπήρξε πρόεδρος της Ένωσης Ποδοσφαιρικών Σωματείων Καβάλας και το 1989 ανέλαβε πρόεδρος της καπνοβιομηχανίας ΣΕΚΑΠ  , δεύτερος αντιπρόεδρος της ΠΑΣΕΓΕΣ (το 2001), ενώ αργότερα ήταν γενικός γραμματέας της ΠΑΣΕΓΕΣ.

Την άνοιξη του 2011 εισήχθη στο Θεαγένειο νοσοκομείο της Θεσσαλονίκης, όπου υποβλήθηκε σε θεραπεία για καρκίνο. Ο Αχιλλέας Καραγκιοζόπουλος πέθανε σε ηλικία 56 ετών στην Καβάλα .

## Παραπομπές


Κατηγορία:Βουλευτές Καβάλας
Κατηγορία:Βουλευτές εκλεγμένοι με τη Νέα Δημοκρατία
Ελεύθερη Ελλάδα

**Ελεύθερη Ελλάδα** είναι είναι όρος που χρησιμοποιήθηκε κατά τη διάρκεια της Κατοχής για να χαρακτηρίσει ορεινές αλλά και ημιορεινές περιοχές της Ελλάδας που τελούσαν υπό τον πλήρη έλεγχο ανταρτών, χωρίς τη παρουσία σε αυτές των κατοχικών αρχών. Στην Ελεύθερη Ελλάδα εφαρμόσθηκαν πρωτοποριακές μορφές τοπικής αυτοδιοίκησης και δικαιοσύνης, τις οποίες εισήγαγε κυρίως το ΕΑΜ, υπό τη μορφή μαζικών λαϊκών θεσμών. Ελεύθερες ζώνες υπήρξαν, ειδικά μετά το 1942 που ξεκίνησε ο ένοπλος αγώνας του ελληνικού λαού κατά των κατακτητών, στη Στερεά Ελλάδα (που είχε κυριαρχήσει ο ΕΛΑΣ υπό τον Άρη Βελουχιώτη), στην Ήπειρο (όπου δρούσε η οργάνωση του Ναπ. Ζέρβα ΕΔΕΣ/ΕΟΕΑ), στον Όλυμπο, το Πήλιο και την Πίνδο. Κατά τους τελευταίους μήνες της κατοχής στις ελεύθερες περιοχές είχαν προστεθεί τμήματα των ορεινών όγκων της Πελοποννήσου ακόμη και προάστια αστικών κέντρων όπως συγκεκριμένες γειτονιές της Αθήνας. Αυτές τις προστάτευε δια των όπλων ο ΕΛΑΣ ("Εφεδρικός") και άλλες αντιστασιακές δυνάμεις. Ακόμη, περιλαμβάνονταν μεγάλες εκτάσεις του θεσσαλικού κάμπου, ιδιαίτερα μετά τη συνθηκολόγηση της φασιστικής Ιταλίας.

Ο προσδιορισμός Ελεύθερη Ελλάδα κατά τη διάρκεια του εμφυλίου χρησιμοποιήθηκε μονομερώς, από την πλευρά του ΚΚΕ/ΔΣΕ, για να καθορίζει τις ζώνες επιβολής του, όπως και για προπαγανδιστικούς σκοπούς μέσω του ομώνυμου ραδιοφωνικού σταθμού των αριστερών ανταρτών. Ωστόσο, η κυβερνητική πλευρά ουδέποτε υιοθέτησε τον όρο, κάνοντας λόγο για «ανταρτόπληκτες» περιοχές.

Ελλαδα ελευθερη
Ελλαδα ελευθερη
Κατηγορία:Γερμανική κατοχή της Ελλάδας
Μάγισσες της νύχτας

Οι **μάγισσες της νύχτας** (στα γερμανικά Nachthexen) ήταν μια ομάδα από επίλεκτες Σοβιετικές πιλότους, που έδρασαν κατά τη διάρκεια του Β' Π.Π.

## Ιστορία
Η Σοβιετική Ένωση υπήρξε το πρώτο κράτος στον κόσμο που επέτρεψε σε γυναίκες να κυβερνήσουν μαχητικά αεροσκάφη. Με εντολή του ίδιου του Ιωσήφ Στάλιν το 1942, δημιουργήθηκε το 588ο Σύνταγμα Νυχτερινών Βομβαρδισμών, αποτελούμενο από τρία σμήνη με περίπου 25 εκλεκτές νεαρές πιλότους, ηλικίας από 20 έως 30 ετών. Επικεφαλής τέθηκε η ικανότερη από αυτές, Μαρίνα Ράσκοβα. Οι περισσότερες είχαν κίνητρο την εκδίκηση για τον θάνατο συγγενικών τους προσώπων αλλά και την επιθυμία να πολεμήσουν κατά των Γερμανών εισβολέων.

Σαν αποστολή τους, είχαν να διεισδύουν, πετώντας σε πολύ χαμηλό ύψος, στις εχθρικές γραμμές και να βομβαρδίζουν με ακρίβεια στρατιωτικούς στόχους. Ως βομβαρδιστικά χρησιμοποιήθηκαν τριάντα διπλάνα τύπου Polikarkov Po-2, τα οποία ήταν κατασκευασμένα για εκπαιδευτικούς σκοπούς ή για γεωργική χρήση, ήταν ελαφριά, με ξύλινα μέρη και επένδυση από υφάσματα και κόντρα-πλακέ, κάτι που τα καθιστούσε πολύ αθόρυβα. Επίσης, δεν διέθεταν ραντάρ, ούτε αλεξίπτωτα. Η μέγιστη ταχύτητα που μπορούσαν να αναπτύξουν αυτά τα σκάφη ήταν μόλις 150 χλμ. την ώρα, γεγονός που τους έδινε τη δυνατότητα να αποφεύγουν εύκολα τις μεγάλες μανούβρες που αναγκάζονταν να κάνουν τα καταδιωκτικά της Λουφτβάφε.

Στα τέσσερα χρόνια της δράσης τους (1942-1945) οι "μάγισσες" πραγματοποίησαν περισσότερες από 30.000 αποστολές, ρίχνοντας 23.000 τόνους βομβών. Η πρώτη επίθεσή τους καταγράφηκε στις 8 Ιουνίου του 1942, εναντίον γερμανικής μεραρχίας. Από το 1943 και μετά η φήμη τους εξαπλώθηκε ραγδαία, με αποτέλεσμα να καταστούν ιδιαίτερα επικίνδυνες για τους ναζί. Για τον λόγο αυτό, όποιος Γερμανός αεροπόρος κατόρθωνε να καταρρίψει έστω μια από αυτές τιμούνταν με την απονομή του "Σιδηρού Σταυρού".

Η τελευταία "μάγισσα της νύχτας" Ναντέζντα Πόποβα απεβίωσε στις 8 Ιουλίου 2013, σε ηλικία 91 ετών. Είχε λάβει μέρος σε συνολικά 852 αποστολές και όπως η ίδια δήλωσε σε συνέντευξή της το 2010, ενώ μερικές φορές συμμετείχε σε οκτώ ή και περισσότερες ρίψεις βομβών την ίδια νύχτα.

## Παραπομπές

## Πηγές
* Περιοδικό *HellosPlus*, 17 Ιουλίου 2013
* Μηνιαία εφημερίδα *Εθνική Ηχώ*, τεύχος Ιούλιος 2013

## Εξωτερικοί σύνδεσμοι
* Φωτογραφίες αεροσκαφών και πιλότων

Της νύχτας μαγισσες
Ακίτα (σκύλος)

Τα **ακίτα** είναι μεγαλόσωμη ράτσα σκύλου, η οποία κατάγεται από τις ορεινές περιοχές της βόρειας Ιαπωνίας. Υπάρχουν δύο στελέχη, ένα ιαπωνικό και ένα αμερικανικό.  Το ιαπωνικό έχει συγκεκριμένη γκάμα χρωμάτων, ενώ το αμερικανικό έχει μεγαλύτερη ποικιλία. Είναι κοντότριχο με διπλή γούνα, παρόμοια με αυτή των χάσκυ. 

Τα ακίτα είναι δυναμική, ανεξάρτητη και κυρίαρχη ράτσα. Συνήθως είναι επιφυλακτικά με τους ξένους, αλλά πολύ οικεία με τα μέλη της οικογένειας. Ως φυλή, τα ακίτα είναι γενικά ανθεκτικά, αλλά είναι γνωστό ότι πάσχουν από διάφορες γενετικές ασθένειες και είναι ευαίσθητα σε ορισμένα φάρμακα.Τα χρώματά τους ειναι πορτοκαλόασπρο και μαύρο. 

## Φυλές
Το 1999 η Διεθνής Κυνολογική Ομοσπονδία (FCI) αναγνώρισε τον διαχωρισμό της φυλής σε δύο στελέχη με τις ονομασίες «ιαπωνικό Ακίτα» (Japanese Akita) και «Μεγάλος Ιαπωνικός Σκύλος» (Great Japanese Dog) για τον ιαπωνικό και αμερικανικό τύπο αντίστοιχα. Από το 2001 σύμφωνα με την FCI το ιαπωνικό ακίτα, γνωστό ως «Akita Inu» ονομάζεται επίσημα ως «Ακίτα», και το αμερικανικό στέλεχος μετονομάστηκε σε «Αμερικανικό Ακίτα» τον Ιανουάριο του 2006. Σε αρκετές χώρες τα δύο στελέχη αναγνωρίζονται ως ξεχωριστές ράτσες, με εξαιρέσεις όπως οι ΗΠΑ και ο Καναδάς.

## Παραπομπές


Κατηγορία:Φυλές σκύλων της 5ης ομάδας του FCI
Κατηγορία:Φυλές σκύλων της Διεθνούς Κυνολογικής Ομοσπονδίας
Κατηγορία:Φυλές σκύλων ιαπωνικής προελεύσεως
Burnout (βιντεοπαιχνίδι)

To **Burnout** είναι ένα παιχνίδι αγώνων που αναπτύχθηκε από την Criterion Games και διανεμήθηκε από την Acclaim Entertainment. Κυκλοφόρησε για το PlayStation 2 στην Βόρεια Αμερική την 1η Νοεμβρίου του 2001 και στην Ευρώπη στις 16 Νοεμβρίου 2001. Οι εκδόσεις για τα Gamecube και Xbox  κυκλοφόρησαν αργότερα (Στις 29 Απριλίου 2002 στην Βόρεια Αμερική και στις 3 Μαΐου 2002 στην Ευρώπη).
Το Burnout ήταν το πρώτο παιχνίδι της σειράς Burnout, σειρά γνωστή για την επικίνδυνη οδήγηση και τις μεγάλες ταχύτητες. Η επιτυχία του παιχνιδιού οδήγησε σε διάφορα sequels.

## Events
* Race (αγώνας)
* Championship (σειρά τριών αγώνων, στους οποίους πρέπει να τερματίσεις σε μια συγκεκριμένη θέση για να κερδίσεις)
* Face-Off (αγώνας εναντίον ενός)
* Survival (ελέυθερος αγώνας, αν συγκρουστεις το παιχνίδι τερματίζεται)
* Free Run - Free Run Twin (ελεύθερος αγώνας, δεν υπάρχουν άλλα αυτοκίνητα άρα υποθετικά είναι ατελείωτος)

## Soundtrack
* Nought 260	
* Oversteer	
* Eurorush	
* Heart Failure	
* In Control	
* Dead Ahead	
* 66 Kicks	
* Whiplash
* Downtown Drift	
* Fatal Instinct

## Κριτικές
Το Burnout έλαβε θετικές κριτικές. Τα websites GameRankings και Metacritic έδωσαν στην έκδοση για PlayStation 2 80.29% και 79/100, στην έκδοση για GameCube 79.11% και 78/100 και στην έκδοση για Xbox 78.37% και 75/100.

## Παραπομπές


## Εξωτερικοί σύνδεσμοι
* Moby Games
* IGN
* Burnout Wiki


Κατηγορία:Βιντεοπαιχνίδια του 2001
Βαλκανικοί Αγώνες Στίβου 2013

Οι **[[Βαλκανικοί Αγώνες Στίβου]] 2013** έγιναν στην πόλη Στάρα Ζαγόρα της Βουλγαρίας στις 27 & 28 Ιουλίου. Μετείχαν 700 αθλητές και αθλήτριες από δώδεκα βαλκανικές χώρες. Νικήτριες αναδείχθηκαν η **[[Τουρκία]]** στους άνδρες και η **[[Ρουμανία]]** στις γυναίκες. Διεξήχθησαν ξεχωριστά τα βαλκανικά πρωταθλήματα μαραθωνίου και βάδην, τα οποία ήταν εκτός γενικής βαθμολογίας.

## Βαλκανικά πρωταθλήματα 2013
Εκτός από τους Βαλκανικούς Αγώνες Ανδρών-Γυναικών, το 2013 διεξήχθησαν τα ακόλουθα βαλκανικά πρωταθλήματα:

* Κλειστού Στίβου, στις 23 Φεβρουαρίου στην Κωνσταντινούπολη.
* Ανωμάλου δρόμου, στις 9 Μαρτίου στο Ζρένιανιν (Zrenjanin) της Σερβίας.
* Βάδην, στις 20 Απριλίου στο Αϊβαλί της Τουρκίας.
* Ορεινού δρόμου, στις 16 Ιουνίου στο Ποϊάνα-Μπρασόφ της Ρουμανίας. 
* Ημιμαραθωνίου, στις 15 Σεπτεμβρίου στην Οραντέα της Ρουμανίας.
* Μαραθωνίου, στις 27 Οκτωβρίου στην Ποντγκόριτσα Μαυροβουνίου. 
* Βαλκανικοί Νέων Ανδρών-Γυναικών (Κ-20), στις 6-7 Ιουνίου στο Ντενιζλί της Τουρκίας.
* Βαλκανικοί Εφήβων-Νεανίδων (Κ-18), στις 3 Αυγούστου στην Αδριανούπολη.

## Αποτελέσματα

### Ανδρών

Διεξήχθησαν ξεχωριστά πρωταθλήματα.
Για την ομαδική βαθμολογία συνυπολογίστηκαν και τααποτελέσματα των 10χλμ νέων ανδρών (Κ-20) και 10χλμ νέων (Κ-18).
#### Βαθμολογία

 

### Γυναικών

Διεξήχθησαν ξεχωριστά πρωταθλήματα.
Για την ομαδική βαθμολογία συνυπολογίστηκαν και τααποτελέσματα των 10χλμ νέων γυναικών (Κ-20) και 5χλμ νεανίδων (Κ-18).

#### Βαθμολογία

 

## Πηγές
*Αρχείο ΣΕΓΑΣ.
*THE OFFICIAL WEB SITE OF BALKAN ATHLETICS (ABAF). 
*66οι Βαλκανικοί Στίβου Α/Γ: Ολοκληρώθηκαν οι αγώνες με 6 ακόμη χρυσά μετάλλια.
*FINAL RESULTS

Κατηγορία:Βαλκανικοί Αγώνες Στίβου
Κατηγορία:Στίβος το 2013
Κατηγορία:Αθλητισμός στη Βουλγαρία
Κατάλογος Κάστρων Νομού Αρκαδίας

Ο παρακάτω κατάλογος των κάστρων, των φρουρίων και των λοιπών οχυρωματικών μνημείων του Νομού Αρκαδίας, είναι ταξινομημένος κατά ουσιαστική αλφαβητική σειρά (χωρίς δηλαδή τα προθέματα ακρόπολη, κάστρο, καστέλι, πύργος, μπούρτζι κλπ).

* Κάστρο του Αγίου Ιωάννη Μαλεβού  Άγιος Ιωάννης Αρκαδίας
* Κάστρο της Άκοβας , Βυζίκι Αρκαδίας και Άκοβα
* Κάστρο του Αράκλοβου , Παλαιόκαστρο Αρκαδίας και Μίνθη Ηλείας
* Αργυρόκαστρο (κάστρο) , Μαγούλιανα Αρκαδίας
* Κάστρο της Αρτίκαινας , Κορακοβούνι Αρκαδίας
* Κάστρο του Παράλιου Άστρους  Παράλιον Άστρος Αρκαδίας
* Κάστρο της Βελιγοστής , Βελιγοστή Αρκαδίας
* Κάστρο του Βαλτεσινίκου , Βαλτεσινίκο Αρκαδίας    
* Κάστρο της Βλαχέρνας , Βλαχέρνα Αρκαδίας  
* Κάστρο του Γαρδικιού Αρκαδίας & Ακρόπολη Αμφείας, Τουρκολέκας Αρκαδίας
* Κάστρο της Γλυππίας  Πλάτανος Αρκαδίας ή Πλατανάκι Αρκαδίας   
* Κάστρο της Δαβιάς   Δαβιά Αρκαδίας  
* Κάστρο της Δημάτρας, Καστρί Αρκαδίας
* Ακρόπολη Ελλισόνας, Ελλισών (αρχαία πόλη)
* Κάστρο της Καμάρας, Καμάρα Αρκαδίας
* Κάστρο της Καρύταινας & Ακρόπολη Βρένθης , Καρύταινα    
* Κάστρο της Καστάνιτσας , Καστάνιτσα Αρκαδίας
* Κάστρο του Λεονταρίου , Λεοντάρι Αρκαδίας   
* Κάστρο του Μουχλίου , Αγιωργίτικα Αρκαδίας
* Κάστρο της Νεστάνης & Ακρόπολη Νεστάνης , Νεστάνη Αρκαδίας
* Κάστρο του Ορίοντα  Παλαιόχωρα Αρκαδίας   
* Κάστρο των Πουλίθρων & Ακρόπολη Πολίχνης Αρκαδίας, Πούλιθρα Αρκαδίας
* Κάστρο της Τριπολιτσάς, Τρίπολη Αρκαδίας

## Δείτε επίσης
*Κατάλογος των Κάστρων της Ελλάδας
*Κατάλογος κάστρων στο νομό Αρκαδίας

Κατηγορία:Κατάλογοι που αφορούν την Ελλάδα

Αρκα
Κατηγορία:Περιφερειακή ενότητα Αρκαδίας
Bangerz

Το **Bangerz** είναι το τέταρτο studio album από την  Μάιλι Σάιρους . Το άλμπουμ κυκλοφόρησε στις 8 Οκτωβρίου 2013 και είναι το πρώτο της που κυκλοφόρησε μέσω την δισκογραφική εταιρεία *RCA Records .*

Η Miley συν-έγραψε 12 από τα 16 τραγούδια του δίσκου.

Το άλμπουμ είχε ως πρώτο single το *We can't stop* και ως  δεύτερο το *Wrecking Ball*, τα οποία σημείωσαν μεγάλη επιτυχία.Συγκεκριμένα το βίντεο κλιπ του *Wrecking Ball* έσπασε το 24ωρο ρεκόρ του καναλιού VEVO με 19,3 εκατομμύρια προβολές καθώς και το ρεκόρ του ίδιου καναλιού για το βίντεο που θα φθάσει γρηγορότερα στις 100 εκατομμύρια προβολές(6 ημέρες) το οποίο κατείχε ήδη η Σάιρους.
Αργότερα κυκλοφόρησε και το τρίτο single της *Adore You*.

-Κατάφερε να πουλήσει πάνω από 1 εκατομμύριο αντίγραφα παγκοσμίως,έφθασε Νο1 στην Billboard Hot 200 List και 5 τραγούδια του άλμπουμ μπήκαν στη λίστα του περιοδικού με τα 100 πιο πετυχημένα τραγούδια.

-Τον Ιούνιο του 2014, εμφανίστηκαν στο διαδίκτυο δύο ακυκλοφόρητα τραγούδια του άλμπουμ-Bangerz: το  "*Pretty Girls (Fun)*", και το "*Last Goodbye*" και τον Ιούνιο του 2015 κυκλοφόρησε ένα ακόμη τραγούδι στο διαδίκτυο με τίτλο "Nightmare".

-"TA 30 ΚΑΛΎΤΕΡΑ ALBUMS ΤΟΥ 2013" σύμφωνα με τον Έλληνα ραδιοφωνικό παραγωγό Giorgo Harizani του NEXT 96.1 , βρίσκεται και το ´ Bangerz ´ της Miley στη θέση #21.

## Τραγούδια
# "Adore You"
# 
# "We Can't Stop"
# 
# "Bangerz(SMS)ft. Britney Spears
# 
# "4x4"ft.Nelly
# 
# "Stand By Me"ft. Future
# 
# "Wrecking Ball"
# 
# "Love, Money, Party"ft. Big Sean
# 
# "Get It Right"
# 
# "Drive"
# 
# "FU"ft.French Montana
# 
# "Do My Thang"
# 
# "Maybe You’re Right"
# 
# "Someone Else"

* Bangerz – Deluxe version (bonus tracks) *
# 
# " Rooting for My Baby "  
# 
# "On My Own"  
# 
# "Hands in the Air" (featuring Ludacris)

## Υποψηφιότητες
* Βραβείο Billboard’s Readers Poll Awards Καλύτερου Άλμπουμ 
* Βραβείο People's Choice Αγαπημένου Άλμπουμ
* World Music Award Καλύτερου Άλμπουμ

Κατηγορία:2013
Κατηγορία:Άλμπουμ του 2013
Γιώργης Σαραντής

Ο **Γιώργης Σαραντής** (1920, Αθήνα - 20 Φεβρουαρίου 1978, Αθήνα) είναι Έλληνας ποιητής που ανήκει στην πρώτη μεταπολεμική γενιά. 

## Βιογραφία
Γεννήθηκε στην Αθήνα το 1920. Σπούδασε πολιτικές επιστήμες στο Πανεπιστήμιο Αθηνών στο διάστημα 1938 ως το 1945 χωρίς να αποφοιτήσει. Εργάστηκε στο Υπουργείο Οικονομικών την περίοδο 1941-1948. Επίσης, εργάστηκε σε ιδιωτικές επιχειρήσεις ως οικονομικός σύμβουλος.

Εμφανίστηκε για πρώτη φορά στη λογοτεχνία το 1939 με την ποιητική συλλογή «Διάχυτες αιστήσεις». Συνεργάστηκε, γράφοντας κυρίως βιβλιοκριτικές,  με τα λογοτεχνικά περιοδικά «Νέος Νουμάς», «Ευβοϊκός Λόγος», «Λογοτέχνης», «Νέα Σύνορα» κ.ά., και με την εφημερίδα «Η Αυγή». Διετέλεσε πρόεδρος της επιτροπής του Γρυπαρείου Επάθλου, αντιπρόεδρος της Εταιρείας Ελλήνων Λογοτεχνών, αντιπρόεδρος της Πανελλήνιας Επιτροπής για τη Διεθνή Ύφεση και Ειρήνη και μέλος της επιτροπής βράβευσης του Συλλόγου Φοιτητών της Φιλοσοφικής Σχολής Αθηνών (1964-65).

Πέθανε από καρδιά στις 20 Φεβρουαρίου 1978 στην Αθήνα.

## Αποτίμηση του έργου του
Με αφορμή την έκδοση της ποιητικής του συλλογής «Λαύριο» ο Αιμίλιος Χουρμούζιος έγραψε στο περιοδικό «Νέα Εστία» της 15 Μαρτίου 1951 (τεύχος 569): «είναι αναντίρρητα ποιητής ο άνθρωπος που μπορεί να τραγουδήσει έναν αγώνα χωρίς να ξεπέσει σε ρητορική, όταν τόση είναι η πίκρα και τόση η ερήμωση στην καρδιά».

Για την «Πολιτεία χωρίς όνομα» θα γράψει ο Τάσος Βουρνάς στην «Επιθεώρηση Τέχνης» (τεύχος Απριλίου 1955): «Τα αισθήματα που κινούν την ποίηση του Σαραντή έχουν καθολικότητα, θυμίζουν στον καθένα από μας τα 'οικεία κακά' τούτης της γης στα τελευταία δίσεχτα χρόνια. Οι στίχοι του έχουν μίαν αβίαστη γοργότητα ρεαλιστικής πινελιάς πάνω σ' ένα συνθετικό πίνακα σκοτεινόχρωμο που στο βάθος του πάει να λάμψει μια χαραυγή».

Ανήκει στην πρώτη μεταπολεμική γενιά.
Μέχρι το 1960 ο ποιητικός του λόγος, που είναι επικός, οδηγείται από τις μνήμες της Κατοχής. Και παραπέμπει σε θεατρική αφήγηση, καθώς εναλλάσσει διαλόγους με μονολόγους. Μετά το 1960 διακρίνουμε στον στίχο του την αμφιβολία και την αποστασιοποίηση από τις ιδεολογικές βεβαιότητες του παρελθόντος.
Το έργο του έχει μεταφραστεί σε αρκετές γλώσσες. Αλλά και ο ίδιος έχει μεταφράσει Έλιοτ, Μαγιακόφσκι κ.ά.

## Έργα
*Διάχυτες αιστήσεις (1939)
*Ήλιοι στο γέρμα (1948)
*Λαύριο (1949)
*Πολιτεία χωρίς όνομα (1954)
*Οι δρόμοι που αγαπήσαμε (1958)
*Ποιήματα εκλογή Α΄ (1963)
*Ποιος ήτανε ο Αλέξανδρος (1970)
*Ποιήματα εκλογή Β΄(1972)
*Το εμβατήριο του Ρακόσκυ (1972, θεατρικό)

## Πηγές
*Αλέξανδρου Αργυρίου «Ιστορία της Ελληνικής Λογοτεχνίας» (εκδόσεις Καστανιώτη, τόμος 5)
*Η ελληνική ποίηση · Η πρώτη μεταπολεμική γενιά (εκδόσεις Σοκόλη, σελ. 450-451)



Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Πρώτη Μεταπολεμική Γενιά
Κατάλογος Κάστρων Νομού Αιτωλοακαρνανίας

Ο παρακάτω κατάλογος των κάστρων, των φρουρίων και των λοιπών οχυρωματικών μνημείων του Νομού Αιτωλοακαρνανίας, είναι ταξινομημένος κατά ουσιαστική αλφαβητική σειρά (χωρίς δηλαδή τα προθέματα ακρόπολη, κάστρο, καστέλι, πύργος, μπούρτζι κλπ).

* Κάστρο του Αγγελόκαστρου Αιτωλοακαρνανίας , Αγγελόκαστρο Αιτωλοακαρνανίας
* Κάστρο του Αετού , Αετός Αιτωλοακαρνανίας
* Φρούριο του Ακτίου , Άκτιο
* Κάστρο του Αντιρρίου  Αντίρριο
* Κάστρο του Βάρνακα  Βάρνακας Αιτωλοακαρνανίας
* Κάστρο της Βόνιτσας , Βόνιτσα
* Κάστρο Βλοχού & Θεστιές
* Κάστρο του Γρίβα , Περατιά Αιτωλοακαρνανίας
* Κάστρο της Δραγαμέστου , Αστακός Αιτωλοακαρνανίας
* Κάστρο της Εμπεσού , Εμπεσός Αιτωλοακαρνανίας
* Τείχη Μάραθου, τα τείχη της αρχαίας πόλης Μάραθος.
* Φρούριο του Μεσολογγίου , Μεσολόγγι
* Κάστρο της Ναυπάκτου , Ναύπακτος
* Φρούριο της Ναυπάκτου , Ναύπακτος
* Πύργος της Παραβόλας & Βουκάτιο , Παραβόλα Αιτωλοακαρνανίας
* Κάστρο της Πλαγιάς , Πλαγιά Αιτωλοακαρνανίας
* Τρικαρδόκαστρο, τα τείχη των αρχαίων Οινιάδων.

## Δείτε επίσης
*Κατάλογος των Κάστρων της Ελλάδας

Κατηγορία:Κατάλογοι που αφορούν την Ελλάδα

Αιτωλ
Κατηγορία:Περιφερειακή ενότητα Αιτωλοακαρνανίας
Παναγιώτατος

**Παναγιώτατος**, είναι προσφώνηση που χρησιμοποιείται στην Ανατολική Ορθόδοξη Εκκλησία (στο Οικουμενικό Πατριαρχείο και τα Πατριαρχεία).

Η προσφώνηση χρησιμοποιείται κυρίως για τον Οικουμενικό Πατριάρχη Κωνσταντινουπόλεως, ενώ το ίδιο προνόμιο διατηρεί και ο εκάστοτε Μητροπολίτης Θεσσαλονίκης από τον 13ο αιώνα και μόνο εντός των ορίων της επικράτειάς του. Την ίδια προσφώνηση έχουν μέσα στην επαρχία τους από το 1204 ο Μητροπολίτης Τραπεζούντος και από το 1301 με χρυσόβουλο του αυτοκράτορα Ανδρονίκου Β΄ (1282 - 1328) ο Μητροπολίτης Μονεμβασίας, πλέον Μονεμβασίας και Σπάρτης, αν και πλέον για τον τελευταίο δεν χρησιμοποιείται.

## Παραπομπές


 

Κατηγορία:Χριστιανικοί θρησκευτικοί τίτλοι και βαθμοί
Ε.Σ.Κ. Αττικής 2012-2013 (Άνδρες)

## Α' Κατηγορία Ανδρών
### Κανονική Περίοδος
Το Πρωτάθλημα της Α' Κατηγορίας Ανδρών της Ε.Σ.Κ.Α. διεξήχθη από τον Οκτώβριο μέχρι τον Ιούνιο του 2013. Μετά το πέρας της κανονικής περιόδου το Πρωτάθλημα και την απευθείας άνοδο στη Γ' Εθνική Κατηγορία κατέκτησε ο Σπόρτιγκ Αθηνών. Ένα δεύτερο εισιτήριο διεκδήκησαν μέσω Play-Offs οι ομάδες Πεύκη, Άρης Πετρούπολης, Προμηθέας Χαλανδρίου και Ζωγράφου. Τον υποβιβασμό στη Β' Κατηγορία γνώρισαν οι ομάδες της Κηφισιάς και του Πανελληνίου. Ο τελευταίος είχε αποστείλει στην αρχή της χρονιάς έγγραφο με το οποίο ζητούσε τη συμμετοχή του στο εν λόγω Πρωτάθλημα, καθώς δεν είχε δικαίωμα να αγωνιστεί στην Α2 Εθνική λόγω ελλείψεων στο φάκελο που κατέθεσε στην Επιτροπή Επαγγελματικού Αθλητισμού, αίτημα που έγινε δεκτό. 	











### Play-Offs
Στη φάση των Play-Offs συμμετείχαν οι ομάδες που μετά την ολοκλήρωση της κανονικής περιόδου του Πρωταθλήματος, σύμφωνα με τη βαθμολογία που συγκέντρωσαν, κατετάγησαν στις θέσεις 2 έως 5 του βαθμολογικού πίνακα. Νικήτριες της B' Φάσης αναδείχθηκαν οι ομάδες που πρώτες πέτυχαν τρεις νίκες επί των αντιπάλων τους, προσμετρώντας και τα αποτελέσματα της κανονικής περιόδου. Οι ηττημένες αναμετρήθηκαν μεταξύ τους σε αγώνα κατάταξης για τις θέσεις 4 και 5 της τελικής βαθμολογίας. Νικήτρια ομάδα της Γ' Φάσης, που κέρδισε και το δεύτερο εισιτήριο για τη Γ' Εθνική, αναδείχθηκε εκείνη η οποία πέτυχε τρεις νίκες επί της αντιπάλου της, προσμετρώντας και τα αποτελέσματα της κανονικής περιόδου.












### Τελική Κατάταξη
Κατακτώντας την κορυφή του βαθμολογικού πίνακα της Κανονικής Περιόδου ο Σπόρτιγκ Αθηνών ήταν ο πρώτος που εξασφάλισε την άνοδο στη Γ' Εθνική Κατηγορία, κερδίζοντας παράλληλα τον τίτλο του Πρωταθλητή της χρονιάς. Μέσω των Play-Offs η Πεύκη έγινε η δεύτερη ομάδα που πήρε το εισιτήριο ανόδου.









Προπονητής του Σπόρτιγκ Αθηνών την επιτυχημένη αυτή χρονιά ήταν ο Αλέξης Καρατζάς, ενώ το ρόστερ συνέθεσαν οι αθλητές: Σεραφείμ Παπάνογλου, Δημήτρης Καρτάλιας, Δημήτρης Τσακίρης, Πάρης Βεκρής, Χρήστος Μητσόπουλος, Στέλιος Κλήμης, Βασίλης Τσεκούρας, Αντώνης Ενεζλής, Δημήτρης Γκίκας, Στέφανος Καραμπάτος, Γιώργος Καδηγιαννόπουλος και Χάρης Μυστίλογλου.

## Κύπελλο Ανδρών




## Παραπομπές


## Εξωτερικοί σύνδεσμοι

* «Πρωταθλήματα Ε.Σ.Κ.Α.», πληροφορίες στον επίσημο ιστότοπο της Ένωσης.



2012 2013 Ανδρες
Αττικη Ανδρες
Αττικη Ανδρες
Κλαούντιο Ριβέρο

Ο **Κλαούντιο Ντομίνγκο Ριβέρο Ροδρίγκες** (Claudio Domingo Rivero Rodríguez) (γεν. στις 14/04/1985 στο Μοντεβιδέο) είναι ποδοσφαιριστής από την Ουρουγουάη, που αγωνίζεται ως αμυντικός μέσος. Έπειτα από μακροχρόνια καριέρα στην ομάδα Φοίνιξ της πατρίδας του, τον Ιούλιο του 2013 υπέγραψε στον Πανιώνιο, με τον οποίο αγωνίζεται στη Σούπερ Λιγκ τη σεζόν 2013-14.

## Καριέρα

 

## Τίτλοι
*Πρωταθλήματα Β΄ κατηγορίας Ουρουγουάης (2): 2006-07, 2008-09

## Παραπομπές


## Εξωτερικοί σύνδεσμοι
* "Soccerway" Προφίλ παίκτη
* "BDFA" Προφίλ παίκτη

Κατηγορία:Ουρουγουανοί ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σέντρο Ατλέτικο Φένιξ
Κωνσταντίνος Παπαγεωργίου

Ο **Κωνσταντίνος Γ. Παπαγεωργίου** (1921-7 Μαρτίου 2009) ήταν Έλληνας εκπαιδευτικός, που χρημάτισε βουλευτής Κοζάνης.

## Βιογραφία
Γεννήθηκε στη Δαμασκηνιά Κοζάνης. Έκανε σπουδές στην Παιδαγωγική Ακαδημία της Θεσσαλονίκης και εν συνεχεία στη Φιλοσοφική Σχολή του ΑΠΘ. Κατά τα νεανικά του χρόνια εντάχθηκε στο ΕΑΜ και η ΠΕΕΑ τον διόρισε γραμματέα για τη λαϊκή παιδεία στην Ελεύθερη Ελλάδα. Εργάστηκε ως εκπαιδευτικός στην Πρωτοβάθμια και στη Δευτεροβάθμια Εκπαίδευση και αργότερα ίδρυσε δικές του (ιδιωτικές) σχολές. Έλαβε μέρος στην Επιτροπή για τη Μελέτη των Προβλημάτων της Ιδιωτικής Εκπαίδευσης που είχε συσταθεί από το Υπουργείο Παιδείας το 1965, στο πλαίσιο της Εκπαιδευτικής Μεταρρύθμισης της κυβέρνησης του Γεωργίου Παπανδρέου.

Εντάχθηκε στο ΠΑΣΟΚ, με το οποίο ήταν υποψήφιος βουλευτής στις εκλογές του 1977 όπου απέτυχε να εκλεγεί. Εξελέγη για πρώτη φορά βουλευτής Κοζάνης στις εκλογές του 1981 με 6.868 σταυρούς

Το Μάρτιο του 2009 πέθανε στην Αθήνα και τον επικήδειό του εκφώνησε η Άννα Διαμαντοπούλου.

### Συγγραφέας
Ο Παπαγεωργίου έγραψε έργα ιστορικού και εκπαιδευτικού περιεχομένου. Επίσης μετέφρασε το έργο "Κατά Λεωκράτους" του Λυκούργου και έργα των Ελλήνων τραγικών ποιητών της αρχαιότητας (Αισχύλου, Σοφοκλή και Ευριπίδη).

## Εργογραφία
* "Αναλύσεις λογοτεχνικών κειμένων Δημοτικού, Γυμνασίου, Λυκείου
* "Έκθεση για τα προβλήματα των εργατών της Δυτ. Γερμανίας"
* "Ερμηνεία και ανάλυση λογοτεχνικών κειμένων του Ακαδημαϊκού Απολυτηρίου"
* "Η αναγνώριση της Εθνικής Αντίστασης (1941-44)"
* "Η ξενιτιά στη ζωή του λαού μας"
* "Όμηρος. Πρόσωπα, πράγματα και ιδέες στην Ιλιάδα και στην Οδύσσεια"
* "Ομηρικό Λεξικό" (2001), εκδ. Εντός.

## Παραπομπές


## Πηγές
* 

Κατηγορία:Έλληνες εκπαιδευτικοί
Κατηγορία:Βουλευτές Κοζάνης
Κατηγορία:Βουλευτές εκλεγμένοι με το ΠΑΣΟΚ
Σταύρος Βαβούρης

Ο **Σταύρος Βαβούρης** (1925 – 7 Νοεμβρίου 2008) ήταν Έλληνας ποιητής.

## Βίος
Ο Σταύρος Βαβούρης γεννήθηκε στην Αθήνα το 1925. Την περίοδο 1946-1952 σπούδασε φιλολογία στο Πανεπιστήμιο Αθηνών. Εξαιρετικά δραστήριος παρά μια εκ γενετής αναπηρία, εργάστηκε ως καθηγητής φιλόλογος στη Μέση Εκπαίδευση. Πρώτες του δημοσιεύσεις ήταν τα ποιήματα «Σοφίας κρίματα» στο περιοδικό «Ξεκίνημα» της Θεσσαλονίκης (Ιούνιος 1944, τεύχος 6-7), και «Χίμαιρα» στο περιοδικό «Νεανική φωνή». Πέθανε στην Αθήνα τον Νοέμβριο του 2008.

## Αποτίμηση
Στα πρώτα ποιήματά του ακολουθεί την τεχνική του Κωνσταντίνου Καβάφη. Δίνοντάς τους δραματουργική μορφή, σφραγίζει πρόσωπα με ιστορική υπόσταση με την αβεβαιότητα του έρωτα και το τραύμα που προκαλεί η απώλεια. Μετά το 1980 πραγματοποιεί στροφή στο έργο του: αιχμηρά αλλά και με ειρωνεία παρουσιάζει τη ματαιότητα του έρωτα και το ανέφικτο της ευτυχίας. Ποιητής του πάθους, που δοκιμάζεται στα όρια της οδύνης, μιλάει σωματικά για τον έρωτα, συγκρατημένα και κομψά, χωρίς να κάνει δηλώσεις για τον σεξουαλικό του προσανατολισμό. Μόνο στα ποιήματα της τελευταίας εικοσαετίας και μετά την έξοδό του από τη δευτεροβάθμια εκπαίδευση, αναφέρεται ανοιχτά στην ομοφυλοφιλία του. Ανήκει στην πρώτη μεταπολεμική γενιά. Το 1986 του απονεμήθηκε το 2ο ''Κρατικό Βραβείο Ποίησης'' για τη συλλογή «Πού πάει, πού με πάει αυτό το ποίημα». Ποιήματά του μεταφράστηκαν στα αγγλικά, ολλανδικά, πολωνικά, βουλγαρικά. 

## Έργα
### Ποίηση
**Εδώ φαντάσου καλπασμούς και κύματα* (1952)
**Τρία ποιήματα* (1954)
**Σημειώσεις για έναν άνθρωπο που πέθανε* (1956)
**Πικρά χείλη δίχως γεύση παραδοχής* (1959)
**Τα ξηρά ποιήματα - Στη διακεκαυμένη* (1963)
**Οι Ατρείδες της φωτιάς και της σιωπής* (1964)
**Ορφέας κατερχόμενος* (1971)
**Delecta* (1971, ανθολογία ποιημάτων του)
**Ποιήματα* (1977, ανθολογία ποιημάτων του)
**Στον αστερισμό των εγκλίσεων και των χρόνων του ρήματος «έρχομαι»* (1980)
**Carmina profana 1979-1982* (1983)
**Τα ακαριαία: εμείς 1980-1984* (1984)
**Πού πάει, πού με πάει αυτό το ποίημα* (1985, 2ο Κρατικό Βραβείο Ποίησης το 1986)
**Ημέρες, νύχτες, πού 'ναι τες* (1987)
**Εξάλλου μη ρωτάς* (1988)
* *Πού πήγε, ως πού πήγε αυτό το ποίημα 1940-1993* (1998, ανθολογία ποιημάτων του)
* *Κι αυτό; Ίσως* (1999)

### Πεζά
* *Εν ερημίαις και σκολιαίς* (1965, διηγήματα)

### Μελέτες
* *Προτάσεις για την ποίηση του Άθω Δημουλά* (1966)

## Παραπομπές


## Πηγές
* [Αφιέρωμα], *Κ*, τεύχ. 18 (Ιούν. 2009), σσ. 6-44
* *Η ελληνική ποίηση · Η πρώτη μεταπολεμική γενιά* (εκδόσεις Σοκόλη, σσ. 244-245)
* Βασίλη Κ. Καλαμαρά: «Πέθανε στα 83 του ο ποιητής Σταύρος Βαβούρης» (*Ελευθεροτυπία*, 7/11/2008)

## Εξωτερικοί σύνδεσμοι
* Σταύρος Βαβούρης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Πρώτη Μεταπολεμική Γενιά
Κατηγορία:ΛΟΑΤ πρόσωπα από την Ελλάδα
Κατάλογος Κάστρων Νομού Άρτας

Ο παρακάτω κατάλογος των κάστρων, των φρουρίων και των λοιπών οχυρωματικών μνημείων του Νομού Άρτας, είναι ταξινομημένος κατά ουσιαστική αλφαβητική σειρά (χωρίς δηλαδή τα προθέματα ακρόπολη, κάστρο, καστέλι, πύργος, μπούρτζι κλπ).

* Άμβρακος
* Κάστρο της Άρτας , Άρτα
* Κούλια της Κορωνησίας , Κορωνησία Άρτας
* Κούλια στο Πλατύ , Κομπότι
* Τείχος Αρχαίας Αμβρακίας

## Δείτε επίσης
*Κατάλογος των Κάστρων της Ελλάδας

Κατηγορία:Κατάλογοι που αφορούν την Ελλάδα
Αρτα
Κατηγορία:Περιφερειακή ενότητα Άρτας
Κατηγορία:Άρτα